Joseph Nye

Joseph Samuel Nye jr. (født 19. januar 1937 i South Orange i New Jersey) er en amerikansk statsviter. Han regnes til den nyliberalistiske tradisjonen innen internasjonal politikk. Sammen med Robert Keohane har Nye utviklet konsepter som asymmetrisk og kompleks avhengighet. Han har også skapt begrepet soft power.
Han vokste opp i Morristown. Etter bachelorgrad med laud i offentlig politikk ved Princeton University i 1958 mottok han stipend for å studere filosofi, politikk og økonomi ved University of Oxford. Han har doktorgrad i statsvitenskap fra Harvard University fra 1964. Siden 1964 har Nye vært vitenskapelig ansatt ved Harvard University, der han er professor ved fakultetet John F. Kennedy School of Government. Han har tidligere vært underdirektør og dekan ved fakultetet.Som en liberal tenker i utenrikspolitikken har Nye blitt kalt motstykket til den konservative Harvard University-kollegaen Samuel P. Huntington. Nye har vært tilknyttet stabene til de demokratiske presidentene Jimmy Carter og Bill Clinton. I perioden 1977–1979 var Nye assisterende viseutenriksminister for sikkerhetshjelp, forskning og teknologi, og ledet Det nasjonale sikkerhetsrådets gruppe for ikke-spredning av atomvåpen. Han var formann i Det nasjonale etterretningsrådet 1993–1994 og assisterende forsvarsminister for internasjonale sikkerhetsspørsmål 1994–1995.Han er æresdoktor ved flere høyere utdannelsesinstitusjoner. Han har vunnet flere priser og stipender for sitt arbeid, og vært gjesteforsker og gjesteprofessor i USA, England og Canada.Joseph Nye er gift med Molly Harding og bosatt i Lexington i Massachusetts.


== Referanser ==


== Litteratur ==
Nye, Joseph (2013). Presidential Leadership and the Creation of the American Era (engelsk). Princeton University Press. 
Nye, Joseph (2011). The Future of Power (engelsk). New York: PublicAffairs. 
Nye, Joseph (2008). The Powers to Lead (engelsk). Oxford University Press. 
Nye, Joseph (2008). Understanding International Conflicts: An Introduction to Theory and History (engelsk) (7 utg.). New York: Longman. 
Nye, Joseph (2004). The Power Game: A Washington Novel (engelsk). New York: PublicAffairs. 
Nye, Joseph (2004). Soft Power: The Means to Success in World Politics (engelsk). New York: PublicAffairs. 
Nye, Joseph (2004). Power in the Global Information Age: From Realism to Globalization (engelsk). Routledge. 
Nye, Joseph (2002). The Paradox of American Power: Why the World’s Only Superpower Can’t Go it Alone (engelsk). Oxford University Press. 
Nye, Joseph og Keohane, Robert (2000). Power and Interdependence: World Politics in Transition (engelsk) (2 utg.). New York: Longman. CS1-vedlikehold: Flere navn: forfatterliste (link)
Nye, Joseph (1990). Bound to Lead: The Changing Nature of American Power (engelsk). New York: Basic Books. 
Nye, Joseph (1986). Nuclear Ethics (engelsk). New York: Free Press. 
Nye, Joseph, Allison, Graham og Carnesale, Albert (1985). Hawks, Doves and Owls: An Agenda for Avoiding Nuclear War (engelsk). New York: W. W. Norton & Company. CS1-vedlikehold: Flere navn: forfatterliste (link)
Nye, Joseph (1983). Living with Nuclear Weapons. A Report by the Harvard Nuclear Study Group (engelsk). Harvard University Press. 
Nye, Joseph (1971). Peace in Parts: Integration and Conflict in Regional Organization (engelsk). New York: Little, Brown & Company. 
Nye, Joseph (1965). Pan Africanism and East African Integration (engelsk). Harvard University Press. 


== Eksterne lenker ==
(en) Offisielt nettsted 
(en) Joseph Nye – kategori av bilder, video eller lyd på Commons 
(en) Joseph Nye på Internet Movie Database 
(en) «Joseph S. Nye». Harvard University.